CELEX: 32018D0119(01)
Language: hu
Date: 2018-01-18 00:00:00
Title: A Bizottság határozata (2018. január 18.) a környezetvédelmi megfeleléssel és irányítással foglalkozó szakértői csoport létrehozásáról

19.1.2018   
            
            
               HU
            
            
               Az Európai Unió Hivatalos Lapja
            
            
               C 19/3
            
         A BIZOTTSÁG HATÁROZATA
   (2018. január 18.)
   a környezetvédelmi megfeleléssel és irányítással foglalkozó szakértői csoport létrehozásáról
   (2018/C 19/03)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:
   
               (1)
            
            
               A Szerződés 191. cikke értelmében az Unió és a tagállamok feladata annak biztosítása, hogy az Unió környezetpolitikája hozzájáruljon a környezet minőségének megőrzéséhez, védelméhez és javításához, és magas szintű védelemre törekedjen.
            
         
               (2)
            
            
               A környezetre vonatkozó uniós szabályozás jobb végrehajtása és az annak való megfelelés érdekében a Bizottságnak – „Uniós intézkedések a környezetvédelmi megfelelés és irányítás javítására” című közleményével (1) összhangban – igénybe kell vennie egy szakértőkből álló tanácsadó testület szakértelmét.
            
         
               (3)
            
            
               Ezért létre kell hozni egy, a környezetvédelmi megfeleléssel és irányítással foglalkozó szakértői csoportot, és meg kell határozni annak feladatait és felépítését.
            
         
               (4)
            
            
               A csoport feladatai közé tartozik a környezetvédelmi megfelelésbiztosítással kapcsolatos bevált gyakorlatokról szóló útmutató dokumentumok és egyéb, például a szakmai készségekről és a szakértelemről, valamint a nemzeti rendszerek értékeléséről szóló támogató dokumentumok elkészítése, továbbá tájékoztatási és a terjesztési tevékenységek a környezetvédelmi megfelelésbiztosítás és irányítás területén. Ezenfelül a csoportnak segítenie kell a környezetvédelmi megfelelés és irányítás javítását célzó intézkedések végrehajtásának koordinálását és nyomon követését, valamint támogatnia kell a Bizottságot az átfogóbb környezetvédelmi irányítási kérdésekkel kapcsolatos szakpolitikai kezdeményezések és jogalkotási javaslatok kidolgozásakor.
            
         
               (5)
            
            
               A csoport tagjainak uniós tagállamokból érkező szakértőknek, illetve a már meglévő, környezetvédelmi megfelelésbiztosítással és irányítással foglalkozó páneurópai szakmai hálózatok képviselőinek kell lenniük.
            
         
               (6)
            
            
               Meg kell határozni azokat a szabályokat, amelyek szerint a csoport tagjai információkat hozhatnak nyilvánosságra.
            
         
               (7)
            
            
               A személyes adatok feldolgozását a 45/2001/EK európai parlamenti és tanácsi rendeletnek (2) megfelelően kell végezni,
            
         A KÖVETKEZŐKÉPPEN HATÁROZOTT:
   1. cikk
   Tárgy
   Létrejön a környezetvédelmi megfeleléssel és irányítással foglalkozó szakértői csoport. A csoport a „környezetvédelmi megfelelési és irányítási fórum” nevet kapja.
   2. cikk
   Feladatok
   A csoport feladatai a következők:
   
               a)
            
            
               a Bizottság támogatása a környezetvédelmi megfelelés és irányítás javítását célzó intézkedések végrehajtásának koordinálása és nyomon követése, valamint a környezetvédelmi megfelelés és irányítás területével összefüggő jogalkotási javaslatok és szakpolitikai kezdeményezések előkészítése során, többek között az alábbiak terén:
               
                           i.
                        
                        
                           a megfelelés előmozdítása, nyomon követése és érvényesítése (megfelelésbiztosítás);
                        
                     
                           ii.
                        
                        
                           az igazságszolgáltatáshoz való jog biztosítása környezeti ügyekben;
                        
                     
                           iii.
                        
                        
                           környezeti információkhoz való hozzáférés;
                        
                     
                           iv.
                        
                        
                           a nyilvánosság részvétele;
                        
                     
                           v.
                        
                        
                           bármely egyéb irányítási kérdés;
                        
                     
         
               b)
            
            
               a Bizottság, a tagállamok és a már meglévő páneurópai szakmai hálózatok (3) közötti együttműködés és koordináció biztosítása az uniós környezetvédelmi jogszabályok, programok és szakpolitika végrehajtását érintő kérdésekben;
            
         
               c)
            
            
               a környezetvédelmi megfeleléssel és irányítással kapcsolatos tapasztalatok és bevált gyakorlatok cseréjének biztosítása.
            
         3. cikk
   Konzultáció
   A Bizottság a környezetvédelmi megfeleléssel és irányítással kapcsolatos intézkedések végrehajtását illető bármely kérdésben egyeztethet a csoporttal, ideértve a környezetvédelmi megfelelés és irányítás javítását szolgáló intézkedések (4) végrehajtását, azok felülvizsgálatát, valamint a 2019 utáni intézkedések azonosítását.
   4. cikk
   Tagok
   (1)   A tagok tagállami hatóságok vagy egyéb közigazgatási intézmények.
   (2)   A csoport tagjai különösen az alábbi közigazgatási intézmények:
   
               a)
            
            
               a környezeti jog végrehajtásával és érvényesítésével foglalkozó európai uniós hálózat;
            
         
               b)
            
            
               az Európai Környezetvédelmi Ügyészhálózat;
            
         
               c)
            
            
               a Bírák Európai Uniós Környezetvédelmi Fóruma;
            
         
               d)
            
            
               az EnviCrimeNet;
            
         
               e)
            
            
               a Környezetvédelmi Hivatalok Vezetőinek Európai Hálózata;
            
         
               f)
            
            
               a Legfőbb Ellenőrző Intézmények Európai Szervezete;
            
         
               g)
            
            
               az Europol;
            
         
               h)
            
            
               az Eurojust.
            
         (3)   A tagállamok hatóságai és az egyéb közigazgatási intézmények képviselőket jelölnek ki, és felelősek annak biztosításáért, hogy a képviselők magas szakértelemmel rendelkezzenek.
   (4)   Azok a tagok, akik már nem tudnak érdemben hozzájárulni a szakértői csoport tanácskozásaihoz, akik az illetékes bizottsági szervezeti egység véleménye szerint nem felelnek meg az Európai Unió működéséről szóló szerződés 339. cikkében megállapított feltételeknek, vagy akik lemondanak, a továbbiakban nem kapnak meghívást a csoport ülésein való részvételre, és helyükre hivatali idejük hátralevő részére új tag nevezhető ki.
   5. cikk
   Az elnök
   A csoport elnöke a Bizottság Környezetvédelmi Főigazgatóságának képviselője.
   6. cikk
   Működés
   (1)   A csoport a Környezetvédelmi Főigazgatóság felhívására látja el tevékenységét, összhangban a bizottsági szakértői csoportokra vonatkozó az idevágó horizontális szabályokkal (a továbbiakban: horizontális szabályok) (5).
   (2)   A csoport üléseire főszabály szerint a Bizottság épületeiben kerül sor.
   (3)   A titkársági feladatokat a Környezetvédelmi Főigazgatóság látja el. Az eljárásokban érdekelt, más szervezeti egységekben dolgozó bizottsági tisztviselők szintén részt vehetnek a csoport és annak alcsoportjai ülésein.
   (4)   A Környezetvédelmi Főigazgatóság egyetértésével a csoport tagjai egyszerű többséggel határozhatnak a csoport tanácskozásainak nyilvánosságáról.
   (5)   Az egyes napirendi pontok megvitatásáról és a csoport által megfogalmazott véleményekről érdemi és hiánytalan jegyzőkönyv készül. A jegyzőkönyvet a titkárság készíti el az elnök felelőssége mellett.
   (6)   A csoport konszenzussal fogadja el véleményeit, ajánlásait és jelentéseit. Szavazás esetén a döntés a tagok egyszerű többségének szavazata alapján történik. A többségtől eltérően szavazó tagoknak joguk van ahhoz, hogy álláspontjuk indoklását a véleményhez, ajánláshoz vagy jelentéshez csatolt külön dokumentumban foglalják össze.
   7. cikk
   Alcsoportok
   (1)   A Környezetvédelmi Főigazgatóság az általa meghatározott megbízási feltételek alapján alcsoportokat hozhat létre speciális kérdések megvizsgálására. Az alcsoportoknak a horizontális szabályoknak megfelelően kell működniük és a csoportnak jelentenek. Megbízatásuk teljesítése után az alcsoportok feloszlanak.
   (2)   Az alcsoportok azon tagjait, akik nem a csoport tagjai, nyilvános pályázati felhívás útján, a horizontális szabályoknak megfelelően kell kiválasztani (6).
   8. cikk
   Meghívott szakértők
   A Környezetvédelmi Főigazgatóság speciális szakértelemmel rendelkező szakértőket hívhat meg a napirenden szereplő kérdésekkel kapcsolatban, hogy azok eseti jelleggel részt vegyenek a csoport vagy az alcsoportok munkájában.
   9. cikk
   Megfigyelők
   (1)   A horizontális szabályoknak megfelelően, közvetlen meghívás révén magánszemélyek, szervezetek és a 4. cikkben fel nem sorolt egyéb közigazgatási intézmények is megfigyelői státuszt kaphatnak.
   (2)   A megfigyelőként kijelölt szervezetek és közigazgatási intézmények kijelölik saját képviselőiket.
   (3)   A megfigyelők és képviselőik számára az elnök engedélyezheti, hogy részt vegyenek a csoport megbeszélésein és szakértelmüket rendelkezésre bocsássák. Ugyanakkor ők nem rendelkeznek szavazati joggal, és nem vesznek részt a csoport ajánlásainak vagy tanácsainak kialakításában.
   10. cikk
   Eljárási szabályzat
   A Környezetvédelmi Főigazgatóság javaslata alapján és azzal egyetértésben a csoport – tagjainak egyszerű többségével – elfogadja eljárási szabályzatát a szakértői csoportokra vonatkozó rendes eljárási szabályok szerint, összhangban a horizontális szabályokkal (7).
   11. cikk
   Szakmai titoktartás és a minősített adatok kezelése
   A csoport tagjait és azok képviselőit, valamint a meghívott szakértőket és megfigyelőket szakmai titoktartási kötelezettség terheli, amely a Szerződések és az azokat végrehajtó szabályok révén az intézmények minden tagjára és személyzetére alkalmazandó, továbbá a Bizottság által az (EU, Euratom) 2015/443 bizottsági határozatban (8) és az (EU, Euratom) 2015/444 bizottsági határozatban (9) lefektetett, az EU-minősített adatok védelmét szolgáló biztonsági szabályok vonatkoznak rájuk. E kötelezettségeik betartásának esetleges elmulasztása esetén a Bizottság minden megfelelő intézkedést meghozhat.
   12. cikk
   Átláthatóság
   (1)   A csoport és annak alcsoportjai a bizottsági szakértői csoportok és más hasonló testületek nyilvántartásában (a továbbiakban: szakértői csoportok nyilvántartása) nyilvántartásba vételre kerülnek.
   (2)   Az összetétel tekintetében a szakértői csoportok nyilvántartásában a következő adatok kerülnek közzétételre:
   
               a)
            
            
               a tagállamok hatóságainak neve;
            
         
               b)
            
            
               az egyéb közigazgatási intézmények neve;
            
         
               c)
            
            
               a megfigyelők neve.
            
         (3)   Valamennyi releváns dokumentumot (így a napirendeket, a jegyzőkönyveket és a résztvevők beadványait) közzé kell tenni vagy közvetlenül a szakértői csoportok nyilvántartásában, vagy pedig egy ott feltüntetett internetes hivatkozás segítségével, amely arra a témával foglalkozó weboldalra mutat, ahol ezek az információk megtalálhatók. A tematikus weboldalakhoz való hozzáférés nem köthető felhasználói regisztrációhoz vagy más korlátozáshoz. Az ülés előtt a napirendet és a többi releváns háttéranyagot, az ülés után pedig a jegyzőkönyvet megfelelő időben közzé kell tenni. A közzétételtől csak akkor lehet eltekinteni, ha valamely dokumentum közzététele kedvezőtlenül befolyásolná valamely közérdek vagy magánérdek védelmét, az 1049/2001/EK európai parlamenti és tanácsi rendelet (10) 4. cikkével összhangban.
   13. cikk
   Az ülések költségei
   (1)   A csoport és az alcsoportok tevékenységében részt vevők nem részesülnek díjazásban szolgálataikért.
   (2)   A csoport és az alcsoportok munkájában részt vevő személyek utazási és tartózkodási költségeit a Bizottság megtéríti. A költségtérítés a Bizottságon belül alkalmazandó rendelkezéseknek megfelelően, az éves forrásfelosztási eljárás keretében a Bizottság szolgálataihoz rendelt, rendelkezésre álló előirányzatok erejéig történik.
   
      Kelt Brüsszelben, 2018. január 18-án.
      
         
            a Bizottság részéről
         
         Karmenu VELLA
         
            a Bizottság tagja
         
      
   
   
      (1)  COM(2018) 10.
   
      (2)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).
   
      (3)  A környezeti jog végrehajtásával és érvényesítésével foglalkozó európai uniós hálózat (IMPEL), a Bírák Európai Uniós Környezetvédelmi Fóruma (EUFJE), Európai Környezetvédelmi Ügyészhálózat (ENPE), az EnviCrimeNet, a Környezetvédelmi Hivatalok Vezetőinek Európai Hálózata (NEPA) és a Legfőbb Ellenőrző Intézmények Európai Szervezete (EUROSAI).
   
      (4)  COM(2018) 10.
   
      (5)  A Bizottság C(2016) 3301 határozata (2016. május 30.) a bizottsági szakértői csoportok létrehozására és működésére vonatkozó horizontális szabályok megállapításáról, 13. cikk (1) bekezdés.
   
      (6)  C(2016) 3301, 10. és 14.2. cikk.
   
      (7)  C(2016) 3301, 17. cikk.
   
      (8)  A Bizottság (EU, Euratom) 2015/443 határozata (2015. március 13.) a Bizottságon belüli biztonságról (HL L 72., 2015.3.17., 41. o.).
   
      (9)  A Bizottság (EU, Euratom) 2015/444 határozata (2015. március 13.) az EU-minősített adatok védelmét szolgáló biztonsági szabályokról (HL L 72., 2015.3.17., 53. o.).
   
      (10)  Az Európai Parlament és a Tanács 1049/2001/EK rendelete (2001. május 30.) az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.).